Anders Frandsen

Anders Frandsen (1960–2012)Danskefilm.dk Anders Frandsen. Besøkt 19. august 2014.  var en dansk vokalist, programleder og teaterskuespiller. Frandsen ble kjent i 1991 da han vant Dansk Melodi Grand Prix med Michael Elos melodi «Lige der hvor hjertet slår».

 Bakgrunn 
Anders Frandsen debuterte som skuespiller i 1984, da han spilte Nikolaj i Nøddebo Præstegaard. Fra 1986 til 1988 var han programleder i Kanal 2s morgenprogram, og i perioden fra 1993 til 1997 var han ansatt i TV3, hvor han blant annet var programleder for barneprogrammet Knald eller fald. I 1997 medvirket Frandsen i en episode av den danske TV-serien Taxa, og i 2004 i en episode av Ørnen.Danskefilm.dk, Taxa, episode 1. Besøkt 19. august 2014.Danskefilm.dk, Ørnen, episode 7 Kodenavn: Nemesis. Besøkt 19. august 2014.

I 1991 vant han Dansk Melodi Grand Prix med låten «Lige der hvor hjertet slår». Takket være seieren fikk han representere Danmark i Eurovision Song Contest samme år, men sangen fikk bare 8 poeng (5 fra Norge og 3 fra Sverige) og endte som nummer 19 av 22.Eurovision.tv, Eurovision Song Contest 1991. Besøkt 19. august 2014.  
Sangen ble gitt ut på singel, hvor også den engelske versjonen «This Heart of Mine» var med. I 1992 var Frandsen programleder for Dansk Melodi Grand Prix, og han ga ut albumet Anders Frandsen i samarbeid med en rekke andre musikere.Westcoast.dk, Anders Frandsen. Besøkt 19. august 2014. 

I 2007 flyttet Frandsen til Thailand i en periode, før han flyttet til Hellerup i Danmark. Anders Frandsen tok sitt eget liv, 51 år gammel, ved kullosforgiftning.B.T. 4. januar 2012, Grand Prix-stjernen fundet med grill i værelset. Besøkt 19. august 2014.  Han ble funnet i sitt hjem av nære venner. Frandsen bodde alene, og hadde ingen barn.DR 3. januar 2012, Anders Frandsen er død. Besøkt 19. august 2014. 

Referanser

 Eksterne lenker 



Kategori:Personer fra København
Kategori:Danske musikere
Kategori:Danske TV-programledere
Kategori:Danske skuespillere
Kategori:Deltakere i Eurovision Song Contest 1991
Kategori:Vinnere av Dansk Melodi Grand Prix
Kategori:Eurovision Song Contest-deltakere for Danmark